title: -modda. Ragʻbatlantirish xususiyatiga ega toʻlovlar
text: yoʻlga ketadigan kunlar, shuningdek xodimlar meteorologik sharoitlar sababli va transport
  tashkilotlarining aybi bilan yoʻlda ushlanib qolgan kunlar uchun tarif stavkasi yoki maosh
  miqdorida toʻlanadigan summalar;
  7) yer osti ishlarida doimiy band boʻlgan xodimlarga ularning stvoldan ishlash joyiga borish
  va u yerdan qaytish uchun shaxtada (konda) harakatlanishining meʼyoriy vaqti uchun toʻlanadigan
  qoʻshimcha haqlar;
  8) qonunchilikda belgilangan normalardan ortiqcha dala taʼminoti;
  (OʻzR 21.04.2021-y.
  OʻRQ-683-son Qonuni tahriridagi band)
  9) xizmat safarlari vaqtida qonunchilikda belgilangan normalardan ortiqcha kundalik
  xarajatlar uchun haq (sutkalik pullar);
  (OʻzR 21.04.2021-y. OʻRQ-683-son Qonuni tahriridagi
  band)
  10) ishlar vaxta usulida tashkil etilganda, ish vaqti umumlashtirilgan holda hisobga
  olinayotganda va qonun hujjatlarida belgilangan boshqa hollarda xodimlarga ish vaqtining
  belgilangan davomiyligidan ortiq ishlaganligi munosabati bilan beriladigan dam olish kunlari
  (otgullar) uchun toʻlovlar;
  11) xizmat safarlari uchun xodimning shaxsiy avtomobilidan yoki xizmat maqsadlari uchun
  uning boshqa mol-mulkidan qonunchilikda belgilangan normalardan ortiqcha foydalanganlik
  uchun toʻlovlar;
  (OʻzR 21.04.2021-y. OʻRQ-683-son Qonuni tahriridagi band)
  12) mehnatda mayib boʻlganlik yoki sogʻliqqa boshqacha tarzda shikast yetganlik bilan
  bogʻliq zararning oʻrnini qoplash uchun ushbu Kodeks 369-moddasi ikkinchi qismining 10-
  bandida koʻrsatilgan miqdorlardan ortiqcha olingan summalar;
  13) oziq-ovqat va yoʻl chiptalarining qiymati yoki oziq-ovqat va yoʻl chiptalarining
  qiymatini qoplash.